
KARDINAL PACCELLT, ZAMJENIK SV. OCA PAPE, NA DOLASKU 
U BUENOS AIRES U KOČIJI S PREDSJEDNIKOM REPUBLIKE ARGENTINE 

Desno gore : SV. PRIČEST OD STOTINU TISUĆA DJECE 


SA SVJETSKOG EUHARISTIJSKOGA 
KONGRESA U BUENOS AIRESU 

održanog od 9. do 14. listopada 


Naslovna slika: BosansKa Kraljica Jelena 

Hrvoja“ od Narcisa Jenka (izdanje Knjižnice Dobrih Romana). Naslikao Gabrijel Jurkii 


Slika lijevo dolje: TRG, NA KOJEM JE ODRŽAN 
ZAVRŠETAK KONGRESA 


Slika dolje: GLAVNI KONGRESNI 0 L T 


HRVATSKI HODOČASNICI I POKROVITELJ 
NADBISKUP DR IVAN ŠARIĆ (u sredini), župnik 
i 7aĐrrpn?anin Pohleven (desno) 


Dolje : POLJSKI PRIMAS HLOND, NADBISKUP 
ŠARIĆ i drugi biskupi na putu u Buenos Aires (na pa- 
robrodu „Oceaniji") 



U ZAGREBU 25. STUDENOGA 1934 


ZA ZBLIŽEMJE SVIJU NARODA SVIJETA 


Među obilježjima današnjega vijeka, današ- 
njega javnog života ističu se na prvome mjestu 
i pojave, kao što su evo ove: svjetske izložbe, 
međunarodni sastanci državnika i javnih radnika, 
ostvarivanje međunarodnih ustanova i organiza- 
cija, veliki kongresi, putovanja u bliže i dalje 
krajeve svijeta, saobraćaj između kulturnih na- 
roda zrakom (avijatika) i eterom (radio), težnja 
za zbliživanjem ljudi istih misli bez obzira na 
granice država i kontinenata, stvaranje međuna- 
rodnog jezika i t. d. Sve te pojave izviru iz žive 
potrebe, koja je usađena u naravi čovječjoj a 
koja je danas jača nego ikada: da se čovjek pri- 
bliži čovjeku, narod narodu i da jedni u drugima 
gledamo ono, što svi jesmo i što nas pred Bogom 
čini jednakima, ravnima, t. j. da smo braća i da 
kao braća treba jedni drugima da pristupamo, 
jedni druge upoznamo, jedni druge cijenimo i 
poštujemo, te da svoje sile upotrijebimo ne na 
međusobno smetanje i uništavanje, nego na uza- 
jamnost u radu za opći napredak čovječanstva. 
Međunarodni kongresi pravnika, liječnika, arheo- 
loga, povjesničara: i drugih učenjaka znače i te 
kako mnogo za napredak tih struka znanosti i za 
uzajamnost u radu oko općeg duhovnog dobra 
čovječanstva. Isto tako gospodarski kongresi i 
gospodarske izložbe, koje su iza svjetskoga rata 
uzele posebnoga maha, pridonose silno mnogo 
općem proširenju tekovina tehnike i gospodar- 
skog napretka uopće te prebrođivanju često go- 
tovo neprebrodivih poteškoća, koje su nastale u 
cijelom svijetu kao posljedice svjetskoga rata. I 
međunarodni sastanci državnika na zasjedanjima 
Društva Naroda, a i na raznim drugim mjestima 
i u drugim prilikama, pojačavaju veze, koje zlo- 
kobni utjecaji nastoje pomesti među državama i 
narodima, pa ako je ušlo kod mnogih u modu, da 
to potcjenjuju, to je samo znak, da i takvi podli- 
ježu negativnim utjecajima, koji naginju više ru- 
šenju nego građenju. Ni ulogu avijatike, radija, 
međunarodnog jezika, putovanja u druge države 
i:td. ne valja omalovažiti u današnjem stvaranju 
međunarodne i svjetske općenitosti. 

Slika desno : 

BOSANSKA KRALJICA JELENA GRUBA I VOJVODA 
HRVOJE VUKČIĆ HRVATIĆ 
Slika iz romana „Obitelj vojvode Hrvoja“ od Narcisa'Jenka 
Naslikao Gabrijel Jurkić, jedan od najboljih slikara naše Bosne 
ponosne, koji od 1. do 12. prosinca ima izložbu svojih umjetničkih 
radova u Zagrebu 


Kao što se tim i sličnim putevima stvaraju sve 
jače veze među narodima na kulturnom, gospo- 
darskom i političkom polju, tako je u novije 
doba pojačano i djelovanje oko> zbliženja sviju 
naroda na vjerskom području. U tome najviše 
čini katolička Crkva, kojoj je universalnost, sve- 
ljudska općenitost osnovna oznaka, dana joj od 
njena Osnivača još prije devetnaest stoljeća. A 
najjače se to nastojanje Crkve oko zbližavanja 
onih naroda, koji već jesu okupljeni u njoj, po- 
kazuje na međunarodnim euharistijskim kongre- 
sima. Svake druge godine drže se ti kongresi na 
drugom kontinentu, u drugom kraju svijeta. Ta- 
ko je baš u najnovijem razdoblju povezano svih 
pet kontinenata tim svjetskim euharistijskim 
kongresima: g. 1928. eno se zgrnuše katolici 
s cijelog svijeta u Siđneyu u Australiji, g. 1930. 
u Kartagi, jednom od najstarijih sijela kršćan- 
stva u Africi, g. 1932. u Dublinu u Irskoj, jednom 
od najjačih sijela sredovječnoga kršćanstva 
Evrope, a prošloga mjeseca eno u Buenos Airesu 
u južnoj Americi, -gdje je u punom cvatu no- 
vo vjeko kršćanstvo, a g. 1936. dolazi na red Ma- 
nila na otocima Filipinima, jednom od najkršćan- 
skijih krajeva Azije. Svi ti kongresi nadvisuju 
jedan drugi svojim sjajem, svojom veličinom i 
svojim značenjem za Crkvu i čovječanstvo uopće. 
I tko je ikad imao sreće pribivati takvome kon- 
gresu, na kojem se zna sabrati preko milijun 
ljudi iz sviju krajeva i sviju rasa oko Bijele Ho- 
stije, taj tek pravo shvaća^ kako je uistinu božan- 
ska misija, koju izvršuje katolička Crkva na svi- 
jetu, i da tek njeni uspjesi znače prave uspjehe 
na zbliženju sviju naroda u jednu jedinstvenu 
općečovječansku zajednicu. dr J . ANDR1Č 




TURSKA BEZ FEREDZE* 


Ništa možda nije staru, pravovjernu Tursku 
tako karakterizovalo kao feredža. Ona je bila 
nesamo običan zastor za žensko lice, nego i 
neka vrst simboličke pregrade, koja je dijelila 
živahni, društveni i otvoreni Zapad od sakritog, 
tajanstvenog i nekud nedohvatljivog Istoka, ko- 
jega je privlačivost bila veća zbog toga, što se 
krio, nego zbog onoga, što je upravo krio. Tur- 
ska pod feredžom zadovoljavala je potpuno 
našu maštu hraneći nas fantastičnošću svojih 
priča o egzotičnim haremima, prekrasnim vrto- 
vima, nikad ne shvaćenim eunusima, te o neslu- 
ćenoj ljepoti tisuća djevojaka brižno čuvanih 
od svačijeg pogleda. 

Drska je ruka Turskoj bezobzirno strgla fe- 
redžu i uputila je realnijem i možda svrsishod- 
nijem životu, ali ju je lišila ujedno njene neodo- 
ljivo privlačne misterioznosti i čara. Na ovoj 
prekretnici i prelazu stare Turske u novu izdiže 
se značajan lik prvog čovjeka moderne Turske: 
Mustafe Kemal-paše. 

Potječe iz obitelji, u kojoj je došlo do sukoba 
između starih i novih nazora. Dok mu je majka 
bila slijepo odana propisima korana i stoljet- 
nim tradicionalnim običajima, otac mu je bio 
pristalica reformi u duhu modernog vremena. 
Mali je Mustafa potpuno usvojio i radikalizirao 
očeve ideje, koje bijahu već postale programom 
čitavog jednog mladenačkog pokreta, koji je 
potajno uzimao sve većeg maha. K njemu je 
zarana pristupio i Mustafa Kemal. Njegove ve- 
like sposobnosti dođoše doskora do izražaja, 
te su mu bile povjeravane različite važne mi- 
sije. U ratu se istakao kao odvažan vojnik i va- 
ljan vojskovođa. Njemu treba zahvaliti, što ne- 
prijatelji nijesu osvojili Dardanele, čime bi do- 
bili veoma važno uporište za dalje prodiranje. 

Kad je rat prestao, Turska je bila izmoždena, 
demoralizirana, upropaštena. Narod nije po- 
znavao nikakovih ideala, a svijet je mislio, da 
se tužni ostaci moćnog osmanlijskog carstva 
ne mogu uopće smatrati sjedištem samostalnog 
naroda, koji bi imao pravo na slobodan razvi- 
tak i nezavisnost. Mustafa Kemal se tada dao 
na buđenje turske nacionalne svijesti. Putovao 
je, govorio, bodrio i poučavao. I dok je na jed- 
noj strani radio na podizanju naroda, na drugoj 
urođenim diplomatskim sposobnostima pribav- 
ljao Turskoj dostojan međunarodni položaj, na 
trećoj se morao boriti protiv redovitih sulta- 
novih četa, koje je ovaj slao na nj. Sultan je u 
njemu opazio opasnost za svoju vlast, a nije 
mogao da svojim interesima pretpostavi na- 
rodne, za koje se ovaj veliki Turčin sav žr- 
tvovao. 

Reakcija je međutim protiv sultana bila iz 
dana u dan sve jača. Koncem g. 1919. Mustafa 
Kemal-paša je pravi gospodar u Ankori. Za 
posljednjeg u nizu svemoćnih turskih gospodara 
života i smrti nitko i ne pita. Nije više ništa 
značio ni stari parlamenat, koji je pronašao 


najzgodnijim izlazom iz situacije, da se jedno- 
stavno u znak protesta raziđe. Kemal odmah 
sazove narodnu skupštinu u Ankori. 

Psihološkom pronicavošću vodi neko vrijeme 
dvoličnu igru. Poziva narod na molitve Muha- 
medu, na čitanje i poštivanje korana. Određuje 
čak, da se moli i za sultana, a na drugoj strani 
redovnim diplomatskim putem proglašuje tur- 
sku narodnu skupštinu kao jedini odlučujući 
faktor u državi, i to objavljuje čitavom svijetu. 
God. 1921. su se prilike toliko poboljšale, da 
je mogao u zemlji javno proglasiti narod jedi- 
nim suverenom. Narodna skupština postaje za- 
konodavno i izvršno tijelo. 

Sve se to dogodilo, a da još uvijek nije došlo 
do sultanova svrgnuća. Tek je godine 1922. 
kratkom i suhoparnom formulom objavljeno 
Turskoj i ostalom svijetu, da je vlast sultana 
prestala. Deset dana kasnije tiho i bez ikakvih 
ceremonija ostavio je sultan svoje dvore, da se 
više nikad u njih ne povrati . . . 

Tada počinje drugi dio Kemal-pašina rada: 
provođenje reforama. Htio je da Tursku oslo- 
bodi svih spona, koje joj koče napredak i spre- 
čavaju da stupi u kolo kulturnih naroda. Ništio 
je predrasude i obarao tradicije poput drzovitog 
dječaka, koji svojoj malenoj braći bezobzirno 
ruši brižljivo sagrađene kuće od kartona, u ko- 
jima su oni gledali zlatne dvorce i veličanstvene 
palače. 

Ženske ne smiju više da nose feredže, a mu- 
škarci moraju da odbace omiljele fesove. Vjer- 
skim fanaticima je zabranjeno javno mučenje 
i iznakazivanje vlastitog tijela. Njihova mučila 
svršiše u muzeju, da budu trajan spomen na 
čudne i neshvatljive ljude, koji nađoše u mu- 
kama slast i u potpunoj nestašici zadovoljstvo 
života. 

Kemal-paša je ukinuo staro tursko pismo i 
dao javno na trgovima poučavati latinicu, koja 
je službeno prodrla u sve urede i državne usta- 
nove, a malo pomalo i u čitav javni život. 

Danas Turska kroči već dobrano utrtim novim 
stazama. Ovako maloj i slaboj te izmorenoj 
težinom prevaljenih stoljeća, dobro dođoše ove 
životne injekcije, koje joj je dao njen refor- 
mator. 

Ali njena privlačiva mistika pripada prošlosti. 
Danas postoje samo gradovi, dvorovi, hodnici 
i odaje, nijemi svjedoci zagonetnog i misterioz- 
nog života, koji se nekoć tu odvijao. Turska je 
danas bez vela. Otkrivena i baš zbog toga suho- 
parno obična. Tračak njene prošlosti održao se 
živ i slikovit u našoj Bosni. Možda će doći dan, 
kad će potomci vezira i paša, aga i begova doći 
k nama u engleskim hlačama i s fotografskim 
aparatom u ruci, da se dive malenom odsjevu 
egzotičnog života svojih slavnih pređa. 
Možda! ... d C. 

*) Veo preko lica kod muslimanki. 

Naš roman 



JANI NA PJESMA 

ENGLESKI NAPISALA FLORENCE L. BARCLAY - PREVODI VOJMIL RABADAN 


»Ali ja sam postupala u najboljoj namjeri, 
pomislila sam prije na njega, nego li na sebe!« 

»To nije točna istina, Jane; vi ste najprije 
pomislili na sebe. Nijeste imali odvažnosti, da 
zamislite mogućnost, da bi njegovo udivljenje 
i ljubav mogla ohladniti. Svaka je ljubav se- 
bična, osim majčinske.« 

»Ah,« uzdahne Jane,« ja se osjećam izgublje- 
na u toj tami. Kad bih mogla da vidim vaše do- 
bre oči, Deryck, vaš bi mi se glas pričinjao ma- 
nje tvrd.« 

»No, onda skinite povez i gledajte,« reče li- 
ječnik. 

»Ne ću!« poviče Jane žestoko. »Zar sam sve 
ovo učinila zato, da pred samom lukom poto- 
nem?« 

»Drago dijete, to hotimično uskraćivanje vi- 
da počelo je da loše djeluje na vaše živce. Pa- 
zite, da se iz toga ne izvrgne više zla, nego li 
dobra. Žestoki lijekovi . . .« 

»Pst, tiho,« šapne Jane. »Čujem neke korake.« 

»U svakoj se šumi uvijek čuju koraci,« ne- 
marno će liječnik. 

Ali je ipak ušutio i poslušao. 

»To je Garthov korak,« šaptala je dalje Jane 
tiho. »Deryck, pođite da vidite. Odavle se može 
vidjeti donja staza.« 

Liječnik načini nekoliko koraka, pa se po- 
vrati k Jani. 

»Jest,« najavi. »Sreća nam je sklona. Dalmain 
se uspinje stazicom sa Simpsonom; bit će tu do 
dvije minute.« 

»Recite radije, da me zla kob progoni, dragi 
moj Deryck!« 

I Janina se ruka naglo podigne prema pove- 
zu, koji joj je pokrivao oči: liječnik je jedva do- 
spio da je zadrži u času, kad je htjela da ga skine. 

»Ne činite toga,« reče. »Nemojte klonuti u 
posljednji čas. Ja sam sposoban da držim dvi- 
je slijepe osobe daleko jednu od druge. Po- 
uzdajte se u mene i budite mirni. Kako ne shva- 
ćate, zašto sam rekao, da nam je sreća sklona? 
Dalmain dolazi da me pita moje mišljenje o 
onome, što mi je povjerio. Vi ćete to čuti. Za 
mene će to biti prištednja na vremenu, a vi ćete 
biti svjedok, na koji će način on primiti moje 
mišljenje. Sada se više ne mičite, jer ako se mak- 
nete, morat ću da kažem, da *ste vjeverica i da 
se na vas nabacujem šiškama.« 

Liječnik se uputi prema zavoju staze. Jane 
ostade u tami. 

»Oho, vi ste dakle tu, Dalmain?« klikne liječ- 
nik. »Možemo da budemo i bez Simpsona. Pri- 
mite se za moju ruku.« 

»Jest, doktore,« odvrati Garth. »Rekoše mi, 
da ste tu, pa sam eto došao za vama.« 

Simpson se udalji, a ona dvojica stupiše na 
proplanak. 

»Jeste li sami?« upita Garth. »Pričinilo mi se, 
kao da sam čuo neki razgovor.« 


»Doista,« odgovori liječnik, »razgovarao sam 
s jednom mladom osobom.« 

»Kakva je to mlada osoba bila?« 

»Pa . . . nekakva čvrsta djevojka, koja je, 
čini se, prilično razdražljive ćudi.« 

»Onda je poznam; to je starija kći mojega 
vrtlara. Ubogo dijete, ima mnogo obiteljskih 
briga.« 


STARA KALINA GATA 
Iz romana „Obitelj vojvode Hrvoja“ Naslikao Gabrijel Jurkić 

»Jest, to sam i sam opazio. Hoćete li sjesti na 
taj panj? Možete li si predočiti u mašti pogled 
odavle?« 

»Mogu,« reče Garth, »ta poznajem ga taiko 
dobro. Ali primjećujem sa strahom, da mi se 
slike u mašti brkaju jedna za drugom, osim 
jedne.« 

»A ta je?« 

»Jedno lice, Njezino lice.« 

»Ah, da, dragi prijatelju,« prisjeti se tobože 
liječnik, »nisam zaboravio, dat sam vam obećao 
reći svoje mišljenje o onome, što ste mi povje- 
rili. Razmislio sam ozbiljno o tom pitanju, a 
ovdje će nam biti vrlo zgodno da o tome raz- 
govaramo.« 

Sada, kada je napolju hladno, čovjek treba 
izdašniju i hraniviju hranu, kako* bi mu tijelo 
bilo otporno protiv prehlade i bolesti. Zato se 
preporuča da doručkujete Mirim kakao, 
koji je veoma hraniv i okrepljujući. Omot M i- 
rimkakaoaza četiri osobe stoji svega D 1. — . 


»Jeste li posve sigurni, da smo sami?« upita 
Garth. »Imam dojam, da je još netko prisutan 
uz nas . . .« 

»Dragi prijatelju, zar je čovjek ikada sam u 
šumi? Bezbrojne male prisutnosti okružuju 
nas. Ako tražite samoću, klonite se šume.« 

»Da,« reče Garth, »ja volim da ih slušam, ali 
govorio sam o nekoj ljudskoj prisutnosti . . . 
Uostalom, Brand, moram da vam kažem, da me 
neprestano muči osjećaj neke nevidljive prisut- 
nosti oko mene. Nekidan bih se bio zakleo, da 
me Ona, moja Jedina žena’ šutke promatra 
puna samilosti spram mene, kao što bi i bila, 
da me vidi! . . .« 

»Kada ste osjetili taj dojam?« 

»Nedavno: doktor nam je Rob pripovijedao, 
kako se slučajno bio sastao s njom . . . Ah! 
ne smijem da odam, gdje. Miss Gray i on osta- 
vili su me zatim sama, a u tim mojim samotnim 
tminama osjetio sam njezine oči na meni.« 

»Dragi prijatelju,« reče liječnik, »ne smijete 
popuštati tim nevidljivim prisutnostima, koje 
vas progone. Sjetite se, da oni, koji nas duboko 
vole, mogu čak i iz daleka da nam dadu osjetiti, 
kako je njihov duh uz nas, naročito, ako mi 
trpimo. Ne smijete se čuditi, ako često imate do- 
jam, da je Ona uz vas, jer kažem vam po duši 
i po savjesti, Dalmain: ja sam uvjeren; da vas 
njezino srce i njezina ljubav posvuda prate.« 

»Svemogući Bože!« zavapi Garth. 

Pa skoči na noge i načini nekoliko koraka na- 
sumce. Liječnik ga pograbi za ruku; još tren, 
i bio bi se spotakao o Janine noge. 

»Sjednite, Dalmain, i slušajte me. Pokušat 
ću da vam razjasnim svoje riječi, poklonite mi 
svoju pažnju ne uzbuđujući se. Mi se nalazimo 
pred jednim psihološkim problemom. Zamisli- 
mo ta dva bića, o kojima se radi, jedno pored 
drugoga. Shvatite jedno: kod, čovjeka ljubav 
je uzrok, da on zaboravlja na sebe. Kod žene 
naprotiv ljubav raspiruje svijest o njezinoj lič- 
nosti. Žena se nemirno pita, je li ona sve ono, 
što onaj, koji je ljubi, zamišlja? Hoće li ona 
moći da ga potpuno zadovolji, nesamo zasada, 
već i u dugoj budućnosti godina, koje će doći? 


Što je žena prije bila jednostavnija, i što je više 
zaboravljala na sebe, tim više će je sada te misli 
progoniti.« 

Liječnik svrne pogledom prema Jani. Ona je 
uzdigla ruke; Deryck shvati, da je na pravu 
putu. 

»Ja sam, dragi prijatelju,« nastavi Brand, 
»shvatio nadalje iz onoga, što ste mi vi rekli, 
da Ona nije svojom vanjštinom odgovarala tipu 
žene, za koju ste vi pokazivali udivljenje. Zar 
se nije mogla pobojati, da će nakon nekog vre- 
mena prestati da vam se sviđa?« 

»Ne,« odsiječe Garth odlučno, »u tom bi mi 
slučaju rekla svoju bojazan. Ja bih je smjesta 
bio umirio. Vaša je pretpostavka nedostojna 
moje ljubljene . . .« 

Vjetar je šumio u drveću. Oblak je zastro 
sunce. Ona dva bića ovijena tamom zadrhtaše 
šuteći i dalje. Konačno liječnik progovori. 

»Dragi prijatelju,« poče on glasom, u kojem 
je drhtala duboka privrženost, »ja ostajem i 
nadalje uvjeren, siguran: Ona vas ljubi! Možda u 
ovom času ona čitavom svojom ljubavi čezne da 
bude uz vas. Odlučite se na to, da mi povjerite 
njezino ime; dozvolite mi, da odem k njoj i da 
čujem, kako onai prikazuje to, što se zbilo. Pa 
ako je s time tako, kako ja držim, pustite me, 
da je dovedem ovamo, kako bi mogla da vam 
dokaže svoje kajanje, svoju ljubav i svoju njež- 
nost.« 

»Nikada,« klikne Garth, »nikada, dok je ži- 
vota u meni! Zar ne vidite ovo: ako nisam mo- 
gao da stečem njezinu ljubav onda, dok sam 
imao vid, slavu, sve, što se može poželjeti, to, 
što bi ona mogla da osjeti spram mene sada u 
mojoj nesreći, bila bi samo samilost. A ja nje- 
zine samilosti ne ću nikada primiti. Ako sam u 
njezinim očima pred tri godine bio samo dijete, 
danas bih bio samo bolesnik, predmet smilova- 
nja. Ako vi imate pravo i ako je ona uistinu 
posumnjala u moju ljubav i vjernost, nije u 
mojoj moći, da je ikada svojom vjernošću uvje- 
rim o protivnom. Odbila me je, jer me nije 
smatrala vrijednim sebe. Bolje, da je tako. 
Ostanimo pri tome.« 

»Ali to vas prepušta samoći,« reče liječnik 
tužno. 

»Milija mi je samoća, nego li razočaranje,« 
ustvrdi mladi glas Garthov. »Slušajte, čujem 
prvi udarac gonga. Našoj će Margery biti žao, 
ako pustimo, da njezina nedjeljna jela čekaju 
na nas.« 

Ustao je i okrenuo ugasle oči prema onoj 
strani, gdje se krajina širila u nedogled. 

»Ah, kako dobro poznam sve ovo ovdje!« 
klikne. »Kad dolaizim ovamo sa miss Grayevom, 
ona mi opisuje, što vidi, a ja joj otkrivan ono, 
što ona ne vidi, a ja znam, da se tamo nalazi. 
Ona se vrlo živo zanima za umjetnost i gotovo 
za sve, što mene zanosi. Moram vas zamoliti za 
vašu ruku, Brand, premda je staza široka. Ne 
ću da se izlažem opasnosti da padnem; već sam 
to doživio dva-tri puta i to prilično nezgodno, 
pa sam obećao miss Grayevoj, da ću biti opre- 

zan. Staza je široka. Da, možemo da hodamo 
dvojica usporedo, mogli bismo do potrebe i 
trojica. Sreća, da je ta staza popravljena; negda 
je bilo teško uspeti se po njoj.« 

»Trojica usporedo,« ponovi liječnik. »Uistinu, 
mogli bismo, kad bi to bilo nužno.« 

Stupio je korak natrag, prisilio Janu, da ustane 
i turio ledenu ruku djevojke pod svoj lijevi pa- 
zuh. 

»Garth,« nastavi, »primite se moje desne 
ruke tako, da se svojom desnicom možete na- 
slanjati na štap.« 

I tako te spokojne ljetne nedjelje siđoše po- 
lagano kroz šume, a liječnik je stupao između 
tiv dvaju bića, kojima je želio da združi izra- 
njena srca . . . 

Najednom se Garth zaustavi i prisluhne. 

»Čini mi se, da čujem još neki korak, osim 
mojega i vašega.« 

»Šume su pune jeka, kao i srca,« odgovori li- 
ječnik. »Ako stanete prisluškivati, možete čuti 
sve, što hoćete.« 

»Ne zadržavajmo se,« na to će Garth, »jer 
me je Margery negda znala kazniti, kad bih za- 
kasnio na lunch.« 

XXVI 

SRCA SE SASTAJU U TAMI 

»Nikada mi ne će biti moguće, miss Gray, da 
vam izrazim, što mislim o tome, što ste vi za 
mene sada uradili!« 

Garth je stajao pred rastvorenim prozorom 
biblioteke. Jutarnje sunce ulazilo je u širokim 
mlazovima. Odraz neke nove snage i nade 
izbijao je iz tog mladića vitka i visoka stasa. 
Pružio je ruke prema sestri Rosemary, ali više 
u želji, da istakne svoje zahvalne riječi, nego 
li u očekivanju, da njegova gesta bude prihva- 
ćena. 

»A ja sam međutim pokušavao da si predočim, 
kako. vi provodite svoj week-end, ispitujući sam 
sebe, tko bi mogli da budu ti vaši prijatelji? A 
vi ste čitavo to vrijeme bili ovdje, povezanih 
očiju, sami u sobi nad mojom glavom. Ah, do- 
brota, koja navodi na takvo djelo, iznad je 
ljudskih riječi. Ali, miss Gray, niste li osjetili, da 
malko griješite varanjem?« 

Taj je osjećaj uboga Jane doista neprestano 
osjećala, stoga odgovori ponizno: 

»Jest, zacijelo, ali ipak sam vam bila rekla, 
da ne idem jako daleko. A moji prijatelji iz su- 
sjedstva bili su Simpson i Margery, koji su mi 
pomogli svim silama. Uostalom, govoreći, da 
odlazim, kazala sam istinu, jer je svijet, gdje 
caruje tmina, drugi svijet, no što je onaj, gdje 
vlada svijetlo.« 

»Ah! kako pravo govorite,« reče Garth. »Ta- 
ko je teško postići, da drugi shvate čuvstvo pot- 
pune samoće, koje osjećamo. Čini vam se, kao 
da ti drugi dolaze iz neke druge sfere, u koju 
se naglo vraćaju, pošto su neko vrijeme stupili 


u vezu s nama pomoću glasa i saučesne geste, 
ostavljajući vas u neizmjernoj tami vječne noći.« 

»Jest,« dometne sestra Rosemary, »pa se go- 
tovo bojite njihova dolaska, jer odlazak pravi 
mrak dubljim, a samoću još potpunijom.« 

»Što, zar ste i vi to osjetili? U buduće se više 
ne ću osjećati osamljen u carstu tmine. Govo- 
rit ću sam sebi: jedna draga i odana prijateljica 
bila je tu i posjetila je taj kraj.« 

Tu se Garth nasmijao tako mladenački, kao 
sretno dijete, te je Jane osjetila, kako joj se 



SVETOZIV I BOR1SLAV BRANIČ NAKON BITKE 
Iz romana „Obitelj vojvode Hrvoja“ Naslikao Gabrijel Jurkić 


srcem razlila sva majčinska nježnost, koja se u 
njemu krila. 

Stojeći sučelice Garthu raskrilila je ruke kre- 
tnjom punom očekivanja i ljubavi i držeći se 
taiko u blistavome svijetlu izusti: 

»Gospodine Dalmain, mnogo bih vam toga 
morala reći, ali prije nego li počnem, hoću da 
vam otkrijem veliku pouku, koju sam dobila u 
carstvu tmine.« 

A onda je najednom postala svijesna, da ga- 
nuće, koje ju čitavu trese, podaje njezinu glasu 
prizvuk, koji je Gartha mogao da podsjeti pre- 
više živo na zvukove Ružarija, stoga časak za- 
šuti, a onda produži višim glasom, kojim je bila 
navikla da govori, prikazujući Rosemary. 

(Nastavit će se ) 

Za naš dom i vrt 


UBAVO UKRASNO CVIJEĆE (DALIJE) 


Mirogoj, a i ostala groblja širom naše do- 
movine, bila su o Mrtvom danu jedinstven je- 
senji cvjetnjaik krizantema i dalija, Ta su dva 
cvijeta često tako međusobno slična, da ih ne 
možemo ni razlikovati. Istina: d a 1 i j e i krizan- 
teme spadaju u istu biljnu porodicu glavočika 
(Corpositae), ali su posve različiti rodovi. Dalija 
je prenesena godine 1789. iz Meksika u Evro- 
pu, .a prenijeli su je najviše radi toga, da bi me- 
snati korijen služio za hranu ljudima ili životi- 
njama, jer je vrlo sličan krumpiru. Ta se nada 
izjalovila. Ali je zato Evropa dobila vrlo zahval - 
no ukrasno bilje. 

Iz Meksika potječe oko devet vrsta dalija, no 
danas se umjetnim uzgajanjem stvorilo toliko 
različnih vrsta i odlika, da za sebe čine čitavo 
cvjetno carstvo. Dalije su dobile ime po Šveđa- 
ninu Dahlu. One su vrlo zahvalne za odgajanje, 
jer udovoljavaju željama vrtlara, trgovaca i 
ljubitelja cvijeća . . . 

Dalije odgovaraju svim zahtjevima, ikoji se 
postavljaju na ukrasno cvijeće. To je cvijeće vrlo 
zgodno za dekoracije, a znade razveseliti mno- 
gog vrtlara, jer često iznenadi novim bojama i 
oblicima. Dalija je otporna i žilava biljka, u 
njoj pulzira jak život i baš zato naginje na 
tvorbu novih vrsta i odlika kao ni j-edno drugo 
cvijeće. 

Već je god. 1897. na izložbi u Hamburgu bilo 
izloženo mnogo lijepih vrsta dalija, koje su 
stvorili njemački vrtlari. ,'Sada se uzgajanjem 
dalija vrlo mnogo bave engleski, francuski, bel- 
gijski i holandesiki vrtlari. Šarolikost i raznoli- 
kost dalija omogućuje stvaranje novih oblika, 
već prema ukusu uzgajača, koji nove oblike 
slažu u veće ili manje hrpe te ih nazivaju pre- 
ma karakterističnim osebinama različitim ime- 
nima. Danas ih uzgajaju u svim mogućim bo- 
jama: od snježno bijelih do skoro crnih. Je- 
dino ne poznajemo plave dalije. Osobito se isti- 
ču najnovije odlike sa svojim krasnim nježnim 
svijetlim tonovima. Imai dalija, kojima su latice 



crvene duplex dalije 

Vrsta Camille Franchon — Sa cvijetom do 17 cm širokimfg 


obojene posve protivnim bojama, na pr. žutom 
i crvenim ili bijelom i cinober i t. d. 

Sa dalijama nije teško postupati. Početnik 
treba samo da se malo teoretski uputi u stva- 
ranje hibrida, a onda da pređe na praktični rad. 
Ako dalije sadimo na velikom zemljištu, kao 
što se to radilo u Leipzigu (»Društvo uzgajača 
dalija«), gdje je veliko polje bilo zasađeno 
s više tisuća svih mogućih vrsta dalija, onda 
treba da sadimo biljku od biljke dva metra 
udaljeno, da se ne bi izmiješale i tako pojedine 
odlike pokvarile. 

Niske dalije su podesne i za uzgajanje u cvje- 
tnim loncima, a mogu služiti za ukras dvorana, 
soba, veranda, balkona i crkava. Niske vrste da- 
lija su zgodne i za obrub gredica u parkovima, 
cvjetnjacima i grobištima. Visoke vrste su vrlo 
zgodne u travnicima pojedinačno ili većim hrpa- 
ma. Osobito se lijepo čine dalije u grupama na 
nešto kosim plohama i obroncima. 

Kada u studenom počnu jaki mrazovi, presta- 
ne rast i aktivan život dalija. Zato posječemo 
oko 20 cm nad zemljom zelene nadzemne sta- 
bljike, a gomolje oprezno iskopamo iz zemlje, 
tako da ostanu u jednoj hrpi. Onda otresemo 
zemlju i postavimo grmlje na propuh, da se 
malo. provjetre. Kada se gomolji osuše, pohra- 
nimo ih u suhi tamniji prostor i pospemo su- 
hom pilovinom, pijeskom ili pepelom. Zimi se 
moraju kojiput izvaditi i pregledati, da nije 
koji gomolj nagnjio. Ako je nagnjio, moramo 
nevrijedno mjesto odrezati, a narezani dio po- 
suti prahom od drvenog ugljena te opet po- 
hraniti. Polovicom travnja ili početkom svib- 
nja pregledamo prezimljele gomolje i posadimo 
ih u prezimljele iskopane jame. Nije ih dobro 
odveć duboko saditi: neka ne bude više od ped- 
lja zemlje nad gomoljima. Gomolje jednog bu- 
sa treba od drugoga saditi najmanje 70 cm raz- 
daleko. Kraj gomolja treba zataknuti kolac, 
koji odgovara visini dotične vrste, da se pravo- 
dobno za nj privežu nadzemne zelene stabljike, 
jer ih inače vjetar i kiše lako povale i prelome. 
Zemlja treba da je rahla. Mlađe đubre ne pod- 
nose; zato je dobro, da stanište, koje odredimo 
za dalije, izmiješamo u jeseni sa kompostom. 

Položaj dalija treba da je sunčan i zaklonjen 
od vjetra. Kada istjeraju prve mladice iz zemlje, 
treba odabrati na svakom gomolju najači izda- 
nak, a ostale slabije treba otrgnuti. Time po- 
stizavamo, da se ostale mladice razviju u snaž- 
ne nadzemne stabljike sa većim, ljepšim i obil- 
nijim cvjetovima. Dok su mladi izdanci, vrlo su 
sočni, pa ih rado napada različna gamad. Oso- 
bito ih rado izjedaju puževi 1 i to oni bez kućice. 
Da očistimo dalije od tih neprijatelja, treba mla- 
dice i oko njih posipati drvenim pepelom, sve 
dok stabljika ne izraste 40 cm. 

Ljeti moramo dalije dobro zalijevati; osobito 
im prija kišnica pomiješana đubrom (kravskom 

BOŽURSKE, ENGLESKE KAKTUS-DALIJE, POMPON 
I LOPTASTE DALIJE 

balegom). Ako nam nije stalo do mnogobroj- 
nih cvjetova, već do velikih, onda treba trgati 
manje i slabije pupove, dok su još posve mali, 
a samo nekoliko jačih ostaviti. 

Laticama cvjetova se rado hrane uholaže. 
Osobito stradavaju cvjetovi anemonskih, lop- 
tastih i pompon-dalija. Zato treba često nadzi- 
rati veće pupove i uholaže polo viti i uništiti. 

Dalije umnožavamo sjemenkama, sađenicama 
i gomoljima. U veljači ili ožujku posij emo sje- 
menke u lonac, no ne u odveć humoznu zemlju. 
Mlade biljcice se dva puta presade u veće lonce, 
a u svibnju ih presadimo u vrt. Hoćemo li da- 
lije presaditi sađenicama (mladicama), onda to 
možemo raditi na dva načina. Prvi način: go- 
molje sadimo u ožujku (u stakleniku ili klija- 
lištu). Tu će mnogo ranije potjerati, tako da 
već u svibnju imademO' mladice za rasađivanje. 
Drugi način: redovno ih zasadimo polovicom 
travnj,a ili početkom svibnju vani. Kada su mla- 
dice proklijale 4 — 6 cm, iskopamo pažljivo go- 
molje i razvelžemo tako, da svaka mladica imade 
komadić gomolja. Ovako priređene sađenice 
presadimo u lonce, koje držimo u ne odveć to- 
plim i nešto zasjenjenim prostorijama. Kada 
sađenice malo porastu, presadimo^ ih u veće 
lonce pa ih malo po malo priučavamo na svi- 
jetlo i zrak, a zatim vani presadimo. — Gomo- 
ljima ih tato razmnožimo, da onu hrpu go- 
molja, koju u jesen iskopamo, prije sađenja 
raskidamo u manje hrpe i onda sadimo. Kod to- 
ga moramo paziti na lanjsku suhu stabljiku, 
t. j { . da je ne oitkinemo-. . . 

Prema obliku cvijeta i visini stabljike dije- 
limo dalije u više hrpa. Evo najljepših i najnovijih 
vrsta dalija iz tih pojedinih hrpa: 

1 . Jedno s t ai v n e m i n j o n dalije; 
30 — 50 cm visoke. Vrlo su zgodne za odgajanje 
u loncima. Ovamo ubrajamo: Beterflei, cvijet 
ima ižutu boju; narančasta ptica, žuto-narančaste 
boje; Goltness Gem, tamno-crvena; Pink Colt- 
ness, ružičasta; L’ Inoceuse, bijela. — Srednje 
su visoke 80 cm; Crvenkapica, crvena; Sunce ve- 


selja, tamno-crvena; Lucifer — ima, manje skr- 
letno-crvene cvjetove, a listove na stabljici po- 
nešto crvenkaste. Ova se dalija lijepo ističe u 
svjetlijoj okolini; Cvijet jabuke, dalija s bijelo- 
ružičastim laticama. — Visoke dalije iznose pre- 
ko metra: Gđa dr. Nebelthan, bijela; lijepo 
selo, jasno-crvena, a samo su na rubu latice bi- 
jele; Owen Thomas, smeđe-crvena sa žutim 
vršcima; Helvecija, bijele latice s crvenim ru- 
bovima; Kitti, ružičasta. 

2. Kovrčaste dalije: Dijadem dalija, 
ružičast cvijet sa bijelom kudrom; Maria Stuart, 
crnorcrvena sa bijelom kudrom; Leuhtenberg, 
tamno- skrletna sa žutom kudrom. 

3. A n e m o n s k e dalije još su malobroj- 
ne. Vrlo je lijepa Ada Finch: cvijet je u sre- 
dini žut, a vanjski vijenac latica je bijel. 

4. B o ž u r s k e ili duplek s dalije; a 
zovu ih i zvjezdaste dalije: Bijelokosti princ, bli- 
jedo-ljubičasto-ružičastim cvijetom; puni mje- 
sec, žute boje; Gliša, skrletno-crvena sa žutim 
pjegama; Čami Franchon, karmin-crvena i lju- 
bičasto nahuknuta, 

5. Kaktus ili plemenite dalije. I 
ovih imade s niskom, do 70 cm vis. stabljikom, 
i s visokom preko 80 cm visokom stabljikom. 
S niskom stabljikom su: Amandai, svijetlo-ruži- 
easta; Claus Grath, ružičasta sa bakreno-crve- 
nim tonom; plavica, plavo-ljubičasta; Roiff, žu- 
ta. — S visokom stabljikom su: Zlatno sunce, 
latice su žute boje s crvenim rubom; Hamlet, 
crno-grimizno-crvena; Dr. Helmuth Spath, lju- 
bičasta; Andreas Hofer ima velike cvjetove ži- 
vo-ružičaste boje; La Loraine, zlato-žute boje; 
Wolfgang Goiethe, žuto- ružičaste boje; Kaliv 
sa velikim skrletno-crvenim cvjetovima; Ten- 
delei, oker-žute latice s bijelim rubom; svjetsko 
primirje, bijele boje. 

6. E n g 1 e s k e kaktus dal i j e imaju cvi- 
jet poput krizantema: Tiara, bijela; J. Eberson, 
žuto-bijela; Sydny Jones, ljubičasto-žućkaste la- 
tice s jasnO'-žutim vršikama; Champion, skrletno- 
crvena; Romeo, svijetlo-narančaste boje s ta- 

(Svršeiak na strani 913.) 



ŽUTE DALIJE PREVUČENE CRVENILOM 
Vrsta Praeludium — S cvijetom do 10 cm širokim 

Izvorna novela 


U SANATORIJU 


Sa posljednjim odbljescima svjetlosti prikra- 
dala se slutnja noći, koja će ispiti žegu ljetnog 
dana. Te su moći kratke, ali nama se čini, da pre- 
dugo traju. Nasmijana jutra razgone sjene ne- 
mira i straha, a suton zgušćuje teške snove. Za- 
tvorila su se vrata za posjetnicima, koji nam 
doniješe dah svježine i radosti. Još šeću u vrtu 
lakši bolesnici ili sjede na klupama i ne da im se 
u kuću. Liječnički pregled obavljen je već oda- 
vno. Večera je već raznesena . . . Zanimamo 
se za novosti kod kuće i vani u svijetu. Smijemo 
se i šalimo i blizak nam je grad, što se prostro u 
nizini pod našim pogledom. Ali u večer u tišini, 
što ovija naša tjeskobna pitanja upravljena bu- 
dućnosti, otkida se od nas veselost i snaga. Pale 
se svijetla dolje u nizini i osjećamo, kao da nas 
od njih dijele ogromni prostori. Doživljaji dru- 
gih nas se ne dodiruju, ritam života u gradu 
nama je nerazumljiv. Naše misli skupljaju se pod 
krovom ovog tihog doma oko naših malih ra- 
dosti, briga i boli. 

Brzo se upoznajemo među sobom i odmah 
smo bliski jedno drugome. Suvišni su konven- 
cionalni obziri, glupa je ukočenost, jer srce tu 
progovara iskreno, toplo kao možda nigdje 
drugdje u nikakvim prilikama. Povezani smo za- 
jedničkim jadima tjesnije, srdačnije, nego što bi 
nas povezalo dobro i sreća. Eto već je veće, iz- 
mjerena nam je temperatura i to, koliko se po- 
digla živa u cjevčici, važnije je za nas od sveg 
ostalog zbivanja, koje otiče mimo nas, a da ne 
vodi računa o našim brigama. Sutra će naša su- 
sjetka iz sobe broj 10 na operaciju. Tišti nas 
njezin strah i naša bespomoćnost. Zašto zlo to- 
liko puta potiskuje dobro i uzvitlava bijesne vi- 
hore očaja u duši? Naš jutarnji smijeh vuče se 
kroz granje drveća u vrtu tužno, pokidano. Mi- 
la riječ utjehe zamrzla se na usnama. Noć kuca 
na prozore i prožima nas nerazjašnjivom tugom. 
Mi, koji smijemo hodati, šećemo po hodniku 
sanatorija, zavirujemo u sobe, propitkujemo, 
kako je drugima. Liječnik, koji ima noćas službu, 
tuži se s blagim osmjehom na vječna pitanja, 
koja ga oblijeću od jutra do mraka. Strah ga 
okružuje sa svih strana, zazivlje u pomoć, mo- 
ljaka smirenje. Teško je i njemu i bolesnicima. 
Sve se sumnja s nadom u ozdravljenje. Hoće li 
biti dobro? Najmanji uzrok rađa beskrajnom 
malodušnošču. Sve žeđa za utjehom divlje, neiz- 
mjerno. Zdravlje! Zdravlje! A noć je tako mračna 
i zla. U vrtu je pusto. Bludimo kao dusi, dok 
ostali spavaju. Danas su otišle dvije bolesnice, 
ali njihovo je mjesto već popunjeno. 

Mlada liječnica, prijazna i draga, šeće s nama 
i priča nam o doživljajima u svojoj praksi. Ko- 
liko se tu susreće tegoba i velike žalosti! Nižu 
se sjećanja, koja ostaju neprolazna za cio 
život. 

»Mislio sam, da ću biti hrabar do kraja«, go- 
vorio je jedan na samrti, »a sad se bojim, tako 
se strašno bojim!« 


Drugi se smiješi mirno, zadovoljno kao dijete 
u naručju majke. 

»Ne, nije to ništa, meni je sad dobro, posve 
dobro. Hvala vam, draga gospođo!« 

Ali onoga trećega uspjelo je spasiti i to je 
tako divno, to je osjećaj, koji se ne da izra- 
ziti riječima. Zaboravljaju se sve žrtve u pozivu 
liječnika, duša klikće, kako je krasno pomoći 
bližnjemu. 

Onda opet jedna tužna zgodai, oh, zašto je ne 
mogu zaboraviti! Došla je ona, studentica, mla- 
da žena u pratnji svoga muža. Siromašni su 
obadvoje, ali se vole i sretni su, sretni. Imaju 
malu sobicu, okrenuti se ne možeš, ali ljubavi 
je prepuna. Na putu u sanatorij ona je zaželjela 
šunke. Muž joj je kupio. Pola kilograma. Dao 
je zacijelo svoj posljednji novac, ali što zato, 
kad je žena to zalželjela. U porodu umrlo joj je 
dijete. I ona je umrla nekoliko dana kasnije. 

»Ali kad je došla k svijesti poslije porođaja, 
pobjegla sam,« priča liječnica. »Tražila je čedo 
sva uznemirena ipak se pridržavajući o još malo 
nade. — ,Gdje je, kamo ste ga odnijeli?’ vikala 
je kao ranjena zvjerka. ,Ne čujem ga, zašto ne 
plače? Gdje je, gdje!’ — Trčala sam po hod- 
niku, stišćući dlanovima uši, da ne čujem,« go- 
vori liječnikai, »ali taj grozni zov jurio je za 
mnom, jurišao na zidove i vrata, lomio se, za- 
mirao i onda se opet dizao još jači, još bolniji. 
Zatvorila sam se u svoju sobu, no vrisak je 
prodirao i onamo. Mrtvo djetešce nije moglo da 
se odazove pozivu majke. Onda je odjednom 
sve umuknulo . . .« 

Deset sati. Ljubazna liječnica oprašta se od 
nas. Polazimo na spavanje. U hodniku je oži- 
vjelo. Donose se dječica majkama, da ih na- 
hrane. U tim bijelim zavežljajima sjaji najčišća 
ljudska sreća. Sitni glasići zvone kao kristalna 
zvonca, što blagdan naviještaju. Neka se i dere 
onaj mališan iz svega grla, kad to ječi majci 
kao naljepša glazba. 

»Meni se zacijelo ne bi moglo dogoditi kao 
onoj majci nedavno,« priča jedna gospođa. Ta 
majka je ponosno tvrdila, da ne razumije, kako 
liječnik ne može razaznavati djecu jedno od 
drugoga, jer da sliče jedno drugome. Pokazivala 
je svoju kćer'kicu u sobi za dojenčad, a kad je 
pred posjetnikom razmotala jastučić, ležao je 
u njem — dječačić. Njezina mala međutim je 
mirno spavala u svojoj kolijevčici. 

»Moj mali dobio je danas pedeset grama,« 
hvali se jedna druga majka, »Svaki dan je teži. 
Eto već diže glavicu . . .« 

Mališ zadovoljno pije. Domala je usnuo. San 
nas sve nadvladava. 

»Sutra!« šapćem u drijemežu. Sutra, što su- 
tra?! Vjera nam je ožarila srca i ugodno nam 
je, tako ugodno u očekivanju nečega lijepoga, 
što dolazi. U noći svijetli križ na tornju crkve 
sv. Petra. Svijetli križ i diže ufanje u pobjedu 
nad iskušenjem, koje snosimo. Bit će bolje, bit 
će bolje! Mi spavamo ... z. JVŠIĆ-SEUNIK 

Slikarstvo 



PORTRET Naslikao J. Mise 


IZLOŽBA TROJICE 

Među prvim slikarskim izložbama 
ove sezone u Zagrebu vrijedan je 
pažnje nastup »Grupe trojice« — Ba- 
bica, Beciića i Miše-a — koji evo sedmi 
put izlažu iu Umjetničkom paviljonu. 
Među brojnim hrvatskim umjetnici- 
ma, koji su izlagali prošlog ljeta u 
Zagrebu, nisu se ova trojica nalazili; 
međutim oni ne pretstavljaju nika- 
kav odijeljeni smjer u našoj likovnoj 
umjetnosti, a ni međusobno nemaju 
nikakvih umjetničkih karakteristika, 
po kojima bi njihov rad značio neku 
kompaktnu cjelinu i jedinstvenost . . . 

(Na ovoj izložbi pridružila im se 
mlađa slovenačka grafika sa svojim 
naj različiti jim tendencijama i dva 
mlada hrvatska umjetnika, koji su tek 
nedavno svršili umjetničku akade- 
miju: Bruno Bulić i Slavo Šohaj. Kod 
Bulića se zapaža nesumnljiv talenait, 
koji bi po započetom razvoju mogao 
pružiti izvan rednih rezultata;, a već 
ovaj prvi njegov nastup u javnosti 
znači snažnu njegovu umjetničku afir- 
maciju. Šohaj također pokazuje do- 
bar smisao za boju, no još mu je 
često nečista i potrebu je dubljih stu- 
dija, 

B a b i ć je dosad nastupao gotovo 
sa samim pejsažima pa je bilo teško, 
da na tom polju izvuče kakvu novost; 
no on je i ove godine svojim gleda- 
njem na krajolik s perspektivom 
odozgora, koja razvlači predmet od 
donjeg ruba sldke do gornjeg, htio 
da uvuče neku dnteresantnost. Vješt 
majstor, koji dugo studira i intelek- 
tom razgrađuje svoju slikarsku te- 
mu, izložio je nekoliko portreta,, koji 
nisu koloristički dosljedni ni crtački 
besprikomi, ali koji pokazuju jedno 
zahvalno polje rada i cjelokupnim sli- 
kama napredak prema prošlogodiš- 
njim njegovim izloženim stvarima. — 
Beci ć, impulzivan i snažan, drži 


svoju liniju i u harmoniji tona i ko- 
lorizma daje smirene slike, koje su 
kudikamo savršenije od onih neurav- 
noteženih, gdje se efekat traži u ori- 
ginalnom koloru. Najuspjeliji mu je 
»Zakutak« (šešir, suncobran i cvijeće), 
zatim dva pejsaža; vrstan je u crte- 
žu, no svejedno su mu kompozicije 
izašle modeliranjem pretvrde. — M i- 
še se vraća starom svom načinu sli- 
kan ja, no boja mu postaje nečista i 
sve mu slike tuče onaj modrikasti i 
žućkasto- zelenkasti ton. U dječjem 
psihološkom studiju još je uvijek bo- 
lji nego u ostalim portretima, L. 

Kazalište 

»Mletački trgovac«. Shakespeare 
(Šekspir) je sa svojim dramama uvi- 
jek aktuelan; njegova pomno istesa- 
na lica sa strastima, koje ih gone 
kroz životne valove u propast ili po- 
bjedu, pristupačni su ljudima svih 
vremena i po svom universalnom ka- 
rakteru dadu se »mutatis mutandis« 
primijeniti svakoj dobi. Stoga je po- 
hvalna tendencija Narodnog kazali- 
šta u Zagrebu, da na repertoaru uvi- 
jek drži po koju Šekspirovu dramu, 



DIJETE Naslikao VI. Becić 


kao što je dobro, da je njegov »Mle- 
tački trgovac« i opet na. dnevnom re- 
du od početka nove kazališne sezone. 
Ovaj put je »Mletačkog trgovca« po- 
stavio na scenu poznati češki režiser 
Jaroslav Kvapil, a u glumi su bile 
zaposlene ponajbolje naše glumačke 
sile. Sadržaj se odnosi na drevnu 
priču o funti mesa, koju je u ovoj 
drami htio da zbog neisplaćene mje- 
nice odreže s grudiju uglednog Mle- 
čanina bijesni židovski škrtica Shylok. 
No s tim je u vezi i ljubav Bassa- 
nija i Porcije, koja prerušena u uče- 
nog doktora prava raspliće situaciju 
na opće zadovoljstvo. Pored toga ni- 
že se čitava galerija zanimljivih liko- 
va i prizora, koje svaki gledalac ra- 
do i s užitkom slijedi sve do konca. 

L. 


Slika desno: 

CVIJEĆE, SUNCOBRAN I ŠEŠIR 
Naslikao VI. Becić 

Glazba 


Prvi koncerat Zagrebačke Filhar- 
monije ove sezone bio je 14. stud. 
u velikoj dvorani Zagrebačkoga Zbo- 
ra s ovim rasporedom: Wagner »Ža- 
lobna koračnica iz Sutona bogova«, 
Beethoven »Šesta simfonija«, Lalo 
»Symphonie Espagnole« (za violinu i 
orkestar) i Čajkovškijeva »Četvrta 
simfonija«. Sve su skladbe tog vrlo 
bogatog programa izvedene pod di- 
rigentom Baranovićem s vrlo velikom 
dotjeranošću i finoćom, te je za sve 
slušaoce bio neopisiv užitak u Beetho- 
ven ovoj pastoralnoj i Čajkovskijevoj 
patetičkoj glazbi, koja se uvijek i 
svuda tako ugodno sluša. Posebno je 
zanimanje pobudila »Španjolska sim- 
fonija« od Francuza Laloa i radi svo- 
je glazbene neobičnosti i radi toga, 
što je solistiičku partiju na violini iz- 
veo mladi guslačkii, virtuoz Robert 
Soetens iz fPariza. Njegova se svirka 
odlikuje velikom tehničkom finoćom, 
te sipa pravo biserje zvukova ispod 
svojih prstiju, a umije da im dade 
i mnogo žara i unutarnje snage. Šte- 
ta, što je nastupio samo u jednoj to- 
čki programa, te nije bilo moguće 
stvoriti o njem i njegovoj umjetnosti 
potpun sud. Dr. J. A. 

Film 

Vječni Žid u filmu. Zanimljiv sujet 
vječnoga Žiida, koji proklet, što se 
narugao Kristu, kad je nosio križ na 
Golgotu, luta po svijetu ne nalazeći 
duševnoga mira ni smrti, obrađen je 
već u svim granama umjetnosti. Sad: 
evo na taj sujet i filma, koji je pod 
naslovom »Ahasver« sredinom stude- 
noga prikazivan i u Zagrebu. Glav- 
nu ulogu u filmu igra odlični* njema- 
čki glumac Konrad Veidt, a u filmu 
se govori engleski. Po sadržaju je 
film uperen protiv katoličke Crkve, 
jer prikazuje tendenciozno španjol- 
sku inkviziciju, za koje pogiba Ahas- 
ver, jer da je on više uz Krista nego 
oni, koji predstavljaju Crkvu. Radi 
te tendencije taj .inače dobro izvedeni 
film (u glazbi se u jednom dijelu 
ističe melodija Chopinove Polonese 
(u as-duru) zaslužuje osudu. 



OD SUZA ŽALOSTI DO SUZA RADOSTI 


Bilo je to davno — još prije 
rata. Dvoje mladih ljudi, lijepa 
vitka djevojka i lijep mladić, po- 
•stolarski obrtnik, zavole se i uz- 
mu. Nisu imali nikakva materi- 
jalna bogatstva, ali su ipak bili 
— bogati. Bili su bogati onim, 
što u današnje vrijeme tolikim 
mladim bračnim drugovima 
manjka, a to je međusobna lju- 
bav, sloga i marljive ruke. Da, 
oni se uzeše ne računajući ni na 
koga,, osim na Boga i na sebe. 

Četiri marne ruke radile su 
kroz godine i godine i tako ste- 
koše lijep imetak ... No ipak 
ih je jedna muka mučila: nisu 
imali potomstva. I upravo je to 
izmamilo mnogo uzdaha i suza 
u njihovu životu. Muž se znao i 
otvoreno ponekad pritužiti za 
taj nedostatak cjelovitoj njiho- 
voj sreći, no 'žena bi ga uvijek 
upozorila s riječima: »Nemoj, 
dragi, tako! Bog zna, što čini!« 

Jest! Bog zna, što čini! To se 
najljepše pokazalo upravo na 
primjeru tog bračnog para . . . 

Još mladoj ženi Bog oduzme 
muža. Ona ostaje udovica, bez 
djece, bez igdje ikoga svoga. 
No zato je njezina dugogodišnja 
molba bila uslišana: Bog joj j ; e 
dao mogućnost, da sada pod 
svoje stare dane uživa u djeci. 

Nakon smrti svog muža ona je 
i dalje marljivo radila. Mnoge 
je od svoje rodbine pomogla . . . 


Mnoga sirotinja primila je od 
nje potporu. U više je na- 
vrata zgužvala papirnatu novča- 
nicu i turila je sabiračici svoje 
kongregacije u ruku sa riječima: 
»Nemoj nikomu reći, da sam da- 
la i koliko sam dala.« A kada je 
sabiračica rastvorila novčanicu 
i veselila se, da ima stodinarku, 



DOBROTVORKA NOVE ZAGREBAČKE 
C R K V E N A M i R A MARSKuJ CESTI 


našla bi u ruci hiljadarku ... To 
nitko nije vidio osim Onoga, ko- 



ji sve vidi i koji ju je zato obi- 
lato naplatio. U pravo joj je vri- 
jeme udahnuo dobru misao, dok 
se obraćala k Njemu s pitanjem: 
»Bože, kome da to sve ostavim, 
kad nemam djece?« Nepoznati 
joj je glas šapnuo: 

»Pa daj sve, što imaš, siro- 
mašnoj dječici. Te barem imade 
dosta . . .« 

I doista. Nju danas pod njene 
stare dane okružuju vrlo brojna 
dječica. Ona danas gleda na 
svom imetku veselo skakutanje 
i igru nestašne dječice, sluša nji- 
hov veseli smijeh i raduje im se 
kao da su njezina. Sve je svoje 
predala u dobre ruke i u još bo- 
lje svrhe: Marne ruke časnih se- 
stara Dragocjene krvi iz Bosne 
uredile su na poklonjenom im 
zemljištu na Miramarskoj cesti 
(u Zagrebu, kbr. 32) prekrasno i 
za onaj predio grada Zagreba 
tako potrebno dječje sklonište. 
Nekadašnje ljudske nastanbe da- 
nas su preuređene u prekrasne 
prostorije. Kao marne pčelice, 
uredile su časne sestre prostorije 
za djecu i za sebe, veliku dvora- 
nu za razne priredbe, a napose 
vrlo lijepu kapelicu, koju je 4. 
studenoga blagoslovio nadbis- 
kup-koiadjutor dr. A. Stepinac i 
posvetio Ranjenom Isusu. 

Da, draga darovatelj ica! Mi 
smo vidjeli tvoje patničke suze, 
dok si sticala svoj, imetak. Na 
dan posvete svih prostorija ta 
kođer smo vidjeli tvoje suze, ali 
one su bile — suze radosnice . . . 
Vidjeli smo te ispred oltara Ra 
njenog Isusa i radovali smo se 
tvojoj sreći, koju su zalijevale 
tvoje suze radosnice. A s nama 
su se radovale i naše drage časne 
sestre, kojima je tvoja nesebična 
duša bila toliko sklona, da si im 
pružila sredstva da čine dobro 
djelo. Radovala su se i ona dje- 
čica, kojoj si ti omogućila, da 
budu oduzeta ulici i predana u 
ruke, koje su pune Božje lju- 
bavi. Radovali su se i svi oni, 
kojima si omogućila, da svake 
nedjelje mogu doći na sv. Misu, 
koja će se služiti u njihovoj bli- 
zini ... P. P. 

Slika lijevo : 

NOVA CRKVA U ZAGREBU 

na Miramarskoj cesti blagoslovljena 
4. studenoga 

ORION radio za svaki dom! 



Za svaku svotu i za svaki ukus odgovarajući 
ORION aparat 

Orioti 203 pučki aparat: 

Universalni aparat za istosmjernu i izmjeničnu struju 
za prijem valova od 200 do 2000 m, sa ugrađenim 
elektrodinamičkim zvučnikom i valolovkom za izluči- 
vanje emisionih stanica. U Zagrebu je zajamčen pri- 
jem od najmanje 30 inozemnih stanica za vrijeme 
emisije zagrebačke radio-stanice. 

Cijena Din 2.700*— Kapara Din 180* — 
Ostatak 12 puta po Din 210* — 

Ori on 403 pravi universalni 
radio prijemnik: 



Idealni aparat za državne činovnike. Radi na isto- 
smjernu i na izmjeničnu struju. Uslijed toga je sva- 
ka neugodnost prigodom preselenja isključena. Opseg 
valova od 18 do 2000 m, t. j. prima zajamčeno cijeli 
svijet. Aparat je osobito prikladan za ona mjesta, 
koja imadu istosmjernu struju, jer će se s vremenom 
svakako prijeći na tok izmjenične struje. 

Cijena Din 0.300*— Kapara Din 540*— 
Ostatak 12 puta po Din 480*— 

Grion 505 

Najmoderniji i najsavršeniji aparat, koji je radiotehni- 
ka dosada stvorila. 5 + 2 cijevni universalni pri- 
jemnik za kratki, srednji i dugi val. Savršena repro- 
dukcija govora i glazbe. Odličan prijem na kratke 
valove. Jamčimo, da ćete po danu primati na pr. 
London sa istom snagom kao i lokalnu emisionu 
stanicu. Ormarić od plemenitog drveta, koji u vezi 
sa elektrodinamičkim zvučnikom jamči za neiskrivljen 
i čist prijem. 

Cijena Din 7.000* — Kapara Din 640* — 
Ostatak 12 puta po Din 530' — 

Prospekte na zahtjev. Baterijske aparate u svakoj 

veličini. 

Tražite još danas prospekte ili posjetite tvrtku 

J. HERZL 

zastupstvo tvornica radio aparata 

ZAGREB, Martićeva td. 12. Telefon 37-94 



RADIO U OBITELJI 

U doba, kad su poratne međuna- 
rodne prilike stale opet sve jače da 
dijele narode jedan od drugoga pre- 
tjeranim nacionalnim egoizmom, koji 
se -očituje u naj različiti jim oblicima, 
pojavio se radio, taj najvažniji mo- 
derni čovječji izum, da dokaže, kako 
se Čovječanstvo može povezati u ve- 
zu i iznad svih prepreka* koje se 
umjetno postavljaju među narode i 
države. Radio danas doista veže već 
200 milijuna ljudi u jednu vezu, koja 
je najpohalnije stvarno^: današnje- 
ga doba. A glavno značenje radija 
je u tom, da je on zauzeo važnu ulo- 
gu u obiteljskom životu. Radio-apa- 
rat je danas u kućama, u koje je već 
ušao, posebna privlačiva snaga za sve 
članove obitelji, koji se kupe oko 
njega, da uza nj provedu najljepše 
obiteljske časove slušajući vijesti, 
pouku i glazbu iz svih kulturnih sre- 
dišta. Kako je ugodno ženi, koja je 
toliko vezana uz kuću, te najmanje 
od sviju Članova svoje obitelji može 
iz nje da izlazi, a sad eto može i uz 
svoj kućni posao da sebi priušti to- 
liko lijepih časova duševnih užitaka 
uz radio! A dragocjen joj je radio 
i zato, što muž imajući radio manje 
odlazi, da izvan kuće potraži razo- 
nodu, manje posjećuje kavanu i go- 
stionicu. A i za djecu ima radio veliko 
značenje, jer uza nj se širi njihovo 
duševno obzorje, upoznaju se s dale- 
kim stranama svijeta i s najrazliči- 
tijiim znanjem, koje se širi u preda- 
vanjima putem radija, a i glazbenom 
odgoju njihovu dane su uz radio 
mogućnost, do kakvih često uopće 
ne bi došli. Tako je eto radio postao 
neko središte u obiteljskom domu 
pojačavajući obiteljsku skupnost i 
unoseći u nju poseban čar. Zato se 
nema dosta riječi, kojima bi trebalo 
preporučiti, da svaka obitelj, kojoj je 
to ikako moguće, nastoji svakako 
doći do radija, pa da i kod nas što 
prije bude slično, kako je na pr. u 
Njemačkoj, gdje već svaka treća obi- 


ŠTOFOVE 

za zimske kapute i ha- 
ljine birate kod najve- 
ćeg izbora od najjefti- 
nijih do najfinijih vrsta 

u 


Pomodnoj kuti 



Rađićeva ulica brof 1 


telj ima radio. Žrtva, koja se u tu 
svrhu traži, mnogostruko se napla- 
ćuje onim, što radio životu obitelji 
daje. A. 

Majka i dijete 

MAJČINA LJUBAV 

»Dijete je dar, koji nebo daruje 
ženi,« napisalla je češka spisateljica 
Božena Nčmcova. Da je to istina, to 
u srcu svom osjeća svaka žena — i 
ona, koja jest majka, ali i ona, koja 
nije. Taj dar neba je dar ljubavi i zato 
majci, nada sve mio kao najdraži dra- 
gulj. Dijete je ’spunjeni san majke. 
Još kao mala djevojčica igrala se s lu- 
tkom, koju je mazila, nosila, metala 
spavati, oblačila i tobože hranila, a 
malo srdašce joj je od dragosti po- 
drhtavalo, ako je ta lutka znala reći 
i i»ma:ma«. Već kao dijete vršila je 
tada prema lutki svojoj ulogu »ma- 
me«. Tako se u njenu malom srcu 
zametala ljubav majke prema dje- 
tetu, ljubav, koja je ukorjenjena u 
samoj naravi ženskoga bića. A kad 
joj je kao odrasloj djevojci došlo do- 
ba, da stvori najvažniju odluku ži- 
vota svoga, da stupi u brak, njezino 
se srce punilo najslađom slutnjom, da 
će joj u tom njenu novom životu biti 
dana sreća, koju samo nebo može 
dati: da uzmognem na svoje srce pri- 
viinuti čedo, živo čedo, kojemu će 
ona biti majka i sve na ovom svijetu, 
i koje će njoj biti ostvarenje najmili- 
jih želja u ovom životu. I dolazi dan, 
kad ona doista postaje majka. Ona 
ima dijete, svoje dijete, nebeski dair. 
(Pod žarom majčine ljubavi, koja ra- 
ste na svaki pogled djeteta, na svaki 
doziv djeteta, na svaki dah njegov, 
raste i razvija se taj pupoljak. Tko 
da opiše sve ono, što majčino srce 
sve osjeća u onom nježnom saobra- 
ćaju s bićem, kojemu je ona majka! 

Ako je jedno dijete dar neba, onda 
je više djece pravi blagoslov neba. 
Koliko ima žena, kojima nebo nije 
priuštilo toga svog dara uopće, prem- 
da su toliko za njim čeznule! Zašto 
je nebo katkada tako škrto? Zato, da 
njegov dar ne izgubi na cijeni. Di- 
jete je velik dar, pa zato traži i ve- 
like brige i velikoga truda, da bude 
sačuvan. Od prvoga dana ispunja na- 
jednom sav /dotada skoro bezbrižni 
život žene beskonačnim brigama. U 
brigama uspavljuje majka dijete ti- 
him pjevanjem,, a s cijelovom ga bu- 
di, da mu tada opet posveti svu svoju 
■misao i svu brigu. A u bolesti djete- 
tovoj jedina majka ne očajava, njena 
nada živi još i s posl jednom iskrom 
djetetova života, koju često svojom 
žarkom ljubavlju uskrisuje, da plane 
novim životnim planom. Dijete je ne- 
n adom jestiv dar, koji je vrijedan nad- 
ljudskih žrtava, što ih majka za nj 
rado pridonosi. B:iila je izabrana iz- 
među ostalih i odlikovana između 
ostalih žena, pa zato mora da se po- 
kaže dostojna tog odlikovanja, koje 
je to veće, što joj je nebo' dalo veći 
broj djece. Jedno dijete je jednostru- 
ka sreća, a više djece pomnogostru- 
čuje tu majčinu sreću. Ima jedna po- 
slovica, koja kaže, da se dva djeteta 
broje još uvijek kao jedno, a tek od 


VE^JUIKI IZBO M 
Krzna vrlo jeftino kao i ogrta- 
če po mjeri. 

Sve vrsti popravaka uz cijene bez 
konkurencije u krznariji 

M. Š. RADOČ AJ 

Preradovićeva ulica 7 

Izradba brza i solidna! 


trećeg djeteta da broj. djece poči- 
nje rasti. I kako taj broj raste, tako 
raste i majčina ljubav, koja tek, kad 
obuhvati poveći broj djece, pokazuje 
svoju čudesnu ljepotu i pravi čar. 
S većim brojem djece rastu i brige 
majčine i životni napori njezini. Ali 
upravo je čudo, kako sve to majka 
to lakše i to sretnije svladava, što je 
okružena većim brojem djece. I zdra- 
vlje joj je krepkije. I otpornost joj je 
veća. I u svim poteškoćama nalazi 
nekako bolji izlazak. Kad bi to znale 
sve one majke, koje se neopravdano 
boje većeg broja djece (a u srcu svo- 
me zagušuju onaj slatki osjećaj čež- 
nje za njima), kad bii znale, kolika 
je životna blagodat za nju, da bude 
okružna većim brojem djece, si- 
gurno bi bilo više sretnih žena, sret- 
nih obitelji, nego što ih ima! Veći 
broj djece jesu nebeski blagoslov, a 
koja žena pred tim blagoslovom bje- 
ži, koja mu izmiče, koja ga prezire, 
ta čupa materinju ljubav iz svog 
srca, počinja dakle najužasnije djelo 
sama proti sebi i predaje se udesu, 
koji ne prati blagoslov. A gdje nema 
blagoslova, tu nema ni sreće. 

Majčina ljubav je izvor sreće za 
majku i za dijete. Tko ne bi želio, da 
mu sreća bude što veća, što obilni- 
ja? Daj, Bože, što više takvih majka, 
koje cijene nesaimo dar neba u jed- 
nom djetetu, nego i blagoslov neba 
u obitelji sa mnogo djece! U takvim 
obiteljima doživi ju je majčina ljubav 
svoj triurnf. Dr. A. H. 

Jelovnik 

Juha od vrganja. Načini zapržak 
sa malo luka i peršuna i zalij sa ju- 
hom od kosti. Dobro prokuhaj i met- 
ni u to vrganje, koje si prije razre- 
zane pirjala na masti, pa dodaj vrh- 
nja, bibera i limunova soka. Kad tu 
juhu nosiš na stol, ponudi k tomu 
žgance od heljdina brašna, na koje 
metni narezana prepečena teleća 
jetra. 

Pašteta od slezena. Nožem izvadi 
slezena iz kožice. Usp:i na mast malo 
sitno nasjeckanog luka i požuti, za- 

tim u to metni slezena^ malo bibera, 
-Sojli, sve zajedno preprži i primješaj 
malo vrhnja. Zemljice nareži, preprži 
u masti, na svaku metni hrpicu tih 
slezena i time obloži grašak. 

Hašć od telećih pluća. Skuhaj plu- 
ća mekano i samelji ih. Preprži na 
maslacu malo luka, metni na to plu- 
ćica i vrlo malo ih napraši brašnom 
te zalij sa malo vina> majo vrhnja. 
Posoli i pobiberi. Mora biti gusto. 
Metni na zdjelu i obloži volovskim 
očima. 

Paprikaš od zečetine. Prednji dio 
zeca razreži u manje komade. Metni 
u šerpu žlicu masti, dosta nasjecka- 
nog luka i mesa te posoli i poklopi. 
Najprije se pirja, u vlastitom soku, a 
kad se taj pokuha,, dol i je se malo vo- 
de i opet pirja. Kad se sva voda upir- 
jala pospi sa malo brašna, preprži 
ga, dodaj žličicu paprike i zalij sa 
tojliko vode, da pokrije meso. Zaki- 
seli octom i metni komadić lovorova 
lista, te kuhaj, dok meso ne postane 
mekano. U gotovi se paprikaš može 
pomiješati krumpira, koji su kuhani 
u slanoj vodi. 

Svinjetina sa kiselim kupusom. 

Nareži 1 kg čiste svinjetine na do- 
sta velike kocke. Na masti pirjaj do- 
sta kosanog luka^ posoli, a kad se 
upirja, metni crvene paprike i od- 
mah meso. Pirjaj u poklopljenoj 
šerpi. Kad meso postane mekano, 
naspi na meso kuhanog kiselog ku- 
pusa sa toliko vode, da sve prelije. 
Sve zajedno neko vrijeme kuhaj i 
na koncu metni kiselog vrhnja. 

Englesko mlijeko. Dva cijela jaja 
i dva žumanjka, 10 dkg sitnog šećera 
s vanilijom zamuti sa pol litre kuha- 
noga mlijeka^ To ulij u zdjelu za na- 
duvak i metni sa zdjelom u malo vo- 

Slika dolje: 

UKRAS SA PEČE ZA STARE ŽENE 
iz Obedišća u Moslavini. Tkani vez: starinski 
prebor. Tumač boja: crno označeno treba 
izraditi ultramarin, koso iscrtano je bordo ili 
karmin, a isprekrižano je svijetlozeleno 


- ^vjet$ki diHjađajo 

11. stu de noga: Šesnaesta godiš- 
njica svršetka svjetskoga rata 
proslavljena je u svim državama 
pobjednicama. — Vatikanski dne- 
vnik »Osservatore Romano« do- 
nio članak o tom kako cijeli svi- 
jet ne mari za strahote, koje su 
se protiv katoličke Crkve dogo- 
dile za vrijeme nedavnih pobuna 
u Španiji, strahote gore od onih, 
što su biile za zloglasne francuske 
revolucije. — Češki katolici izja- 
vljuju vjernost demokraciji. 

12. Francuske novine pišu, da; je iz- 
među Francuske i Engleske sklo- 
pljen tajni vojni savez, po kojem 
bi u slučaju sukoba između Nje- 
mačke i Francuske engleska rat- 
na avijatika. došla za 4 sata u 
pomoć Francuskoj. — Bečki nad- 
biskup kardinal Inni.tzer nije htio 
primiti posjet njemačkog posla- 
nika Papena, koji se voli isticati 
kao dobar katolik,, ali) je igrao 
čudnu ulogu u sudbonosnim da- 
nima Njemačke, kad je katolik 
Briinning potjeran s vlasti, da iza 
njega brzo dođe na kormilo Hi- 
tler, pod čijom vlašću katolici u 
Njemačkoj proživi ju ju teške dane. 

13. U Prag došli; na vijećanje šefovi 
vojnih generalnih štabova Male 
Antante. — Hitler poslao u Lon- 
don svog izaslanika Ribbentropa, 
da preko engleske vlade ishodi 
od Društva Naroda naknadno 
odobrenje njemačkog naoružanja, 
koje je Hitler već proveo, pa bi 
se tada Njemačka vratila u Dru- 
štvo Naroda. — Belgijska vlada 
odstupila. 

14. Predsjednik irske vlade De Va- 
lera iznova izjavio, da je cilj nje- 
gove politike potpuno slobodna 
irska republika, ali da je do tog 
ipak još daleko. — U Bukureštu 
otvoreno novo zasjedanje rumunj- 
skoga parlamenta pri jest olnom 
besjedom kralja Karola, koji je 
izjavio vjernost Rumunjske Maloj 
Antanti i Balkanskom Savezu. 



de te polagano kuhaj pokrito na 
kralju štednjaka, diok se ne stisne. 
Kad je gotovo, pusti da se ohladi. 
Deset dkg šećera prži, dok postane 

Zlato naše kane 

makaroni, špageti, 
rezanci ud 


Proizvod ivomice 

fekatele 


smeđe, i prelij odozgo. Mjesto šeće- 
ra može se metnuti i slatko vrhnje. 
U ito englesko mlijeko može se pre- 
ma ukusu metnuti i razmekšane čo- 
kolade. S. A. 

Za dobra djecu 


POD GLJIVOM ŽABE KRASTAČE 


Padala je kiša. Jele su mahale svojim gla- 
vama i međusobno govorile: 

»Tko bi jutros bio pomislio-, da će biti ovakvo 
vrijeme!« 

S drveća je kapalo na grmlje, s grmlja na pa- 
prat i teklo u nebrojenim potočićima između 
kamenja i mahovine. Kiša je počela padati iza 
podneva, a sada se evo- već i, smrkava . . . 

Žaba gatalinka, koja je prije spavanja još jed- 
nom provirila van, rekla je svojioj susjedi: 

»Ne će do sutra prestati!« 

Istoga mišljenja bio je i mrav, koji je po 
tom nevremenu žurio šumom. Jutros je pošao 
u Jelovnjak da proda jaja, a sada je nosilo kući 
utrženi novac u plavoj platnenoj kesici. Kod 
svakog je koraka jaukao i uzdisao: 

»Odijelo mi je uništeno ... a i šešir! Eh, da 
nisam zaboravio kišobran ili da sam barem ka- 
lj ače obuo!« 

Dok je tako sam sobom govorio, opazi ispred 
sebe u sumraku — veliku gljivu. Obradovan 
skloni se pod nju i usklikne: 

»Hej, ovo sam i tražio! Pa ovo je sklonište, da 
se bolje ne može ni zaželjeti! Ovdje ću ostati, 
sve dok ne prestane kiša. Čini se, da tu nitko ne 
stanuje. Tim bolje! Odmah ću se udomaćiti . . .« 

Nato opazi nekog cvrčka, koji je vani stajao i 
na leđima nosio — guslice. 

»Slušaj, mravu,« započe on, »smijem li i ja 
ući?« 

»Izvoli samo!« odgovori mrav. »Vrlo me ve- 
seli, da ne ću biti sam.« 

»Ja sam danas«, reče cvrčak, »svirao u Li- 
vađnjaku na; crkvenoj slavi Već je dosta kasno, 
pa me baš veseli, da ću ovdje moći prenoćiti. 
Nevrijeme je strašno i Bog zna, da li bih još na- 
šao otvorenu koju gostionicu . . .« 

Cvrčak uđe, skine gusle i sjedne uz mrava . . . 
Nisu tako dugo sjedjeli, kad opaze, kako se u 
daljjini svjetluca nekakvo svijetlo. Kad se svi- 
jetlo primaklo, prepoznaiše krijesnicu s fenje- 
rićem u ruci. 

»Lijepo vas molim,« započe uljudno pozdra- 
vljajući krijesnica, »dopustite mi, da ovdje pre- 
noćim. Htjela sam naime k svome bratiću u Ma- 

l!Hi!iSfi!H8llilii8!ll8!IISi]lllllliaiillHIISIIIII!l!BIIIIIIIIIIIimillHI 

^Najteže je pronaći početak 
same bolesti! 

Glavno je kod svake bolesti sam početak, jer je 
svaka bolest u početku ozdravljiva. Često se događa, da 
Čovjek dođe liječniku odmah, čim nešto osjeti, i ovaj 
mu konstatira, da mu je bolest već zastarjela, a da on 
sam o njoj nije ništa ni znao! Podmukle su bolesti. Radi 
toga najbolje je stalno paziti na zdravlje i spriječiti 
širenje bolesti, dok zapravo čovjek i ne zna još za njul 
To je jedino moguće redovitim pićem čuvene 
RADENSKE mineralne vode. Osobito, ako se ne- 
lagodno osjećate, ali ako liječnik ne može ništa pronaći, 
a Vi osjećate, da Vam nešto manjka, odmah počnite 
redovito piti RADENSKU kiselicu! — Opširnu 
brošuru o Radenskim vodama dobijete badava: Kupa- 
lište Slatina Radenci. 

imiiiniiiiiiiiiiiiiiiimiiiiiiimiiiiiiiimiiiiiiiiiiiiiimmiimiii 


hovinac, ali sam zalutala u šumi, pa ne znam ni 
u nju ni, iz nje van!« 

»Samo dođi,« rekoše joj obojica. »Baš je do- 
bro-, što mam nosiš svijetlo.« 

Mala se krijesnica rado odazvala i postavila 
fenjerić na stol . . . Svijetlo je odmah domamilo 
jednog putnika, koji se prilično- nespretno spo- 
ticao o mahovinu i lišće. To je bio kukac velike 
pasmine. 

»Aha,« poviče, »dakle sam ipak dobro išao.« 
Zatim sjedne, izvadi iz torbe večeru i počne je- 
sti. »Da, da,« reče, »kad čitavi dan moraš drva. 
vrtati, onda prija jelo . . .« 

Kad je pojeo-, napunio je lulu, zamolio od 
krijesnice malo vatre i počeo mirno da puši. 

Međutim kad se vani posve spustio mrak i 
nevrijeme postalo još gore, dođe na sveopće za- 
čuđen je još jedan kasni gost ... Već se dulje 
vremena čulo u daljini neko neobično dahtanje 
i napokon se pojavi ispod gljive sav zapuhan 

— puž. 

»To znači trčati!« usklikne. »Dobio sam pro- 
badanje . . . Ako mi društvo dozvoli, odmorit ću 
se ovdje nekoliko minuta, da mogu i opet na- 
staviti svoju trku . . .« 

Nitko se nije protivio. Puž je sjeo pred kućna 
vrata i počeo se zabavljati nekim ručnim ra- 
dom . . . Tako ih se bilo okupilo — petero, pa 
mrav predloži: 

»Zašto da sjedimo ovako žalosni jedan kraj. 
drugoga i da se dosađujemo, a mogli bismo 
skratiti vrijeme ugodnom zabavom. Razmišljao 
sam, da bi bilo zgodno, kad bismo pričali priče 

— i sam bih rado započeo, samo kad bih zn-aio 
koju zgodnu! . . . Ali mi je nešto bolje na um 
palo. Vidim, da cvrčak ima svoje guslice. Ako 
nije preumoran, zamolio bih ga, da nam za- 
svira kakav veseli komad, pa da zaplešemo.« 

Prijedlog mrava primljen je s oduševljenjem. 
Cvrčak se nije dao dugo moliti, nego se posta- 
vio sa svojim guslicama u sredinu i zasvirao 
veseli plesni komad, koji je znao napamet, — 
a drugi su oko- njega plesali. Samo puž nije 
plesao. 

»Nisam naučan«, rekao je, »na tako vratolo- 
mno kovitlanje, pa bi mi se odmah zavrtj-ela 

svijest. Plešite, koliko hoćete, ja uživam, kad 
vas gledam . . .« 

Ostati se nisu dali smetati, nego su klicali 
tako glasno, da ih se moglo tri koraka daleko 
čuti . . . (No najednom njihova je zabava (bila 
prekinuta strašnim i neslućenim događajem . . . 
Gljiva, pod kojim je vesela družba plesala, pri- 
padala je naižalost — žabi krastači. Za lijepih 
dana sjedjela bi ona na krovu, kako to već žabe 
običavaju; a kada bi nastupilo ružno vrijeme, 
sklonila bi se pod gljivu — pa makar kišilo od 
Duhova do Božića! 

Ta je žaba krastača bila pošla popodne do 
svoje rođakinje žabe gubavice i one su svega i 
svačesa pripovijedale uz kavu i kolače, sve dok 
se spustila noć. I sada se kroz mrak posve 
tiho žaba krastača došuljala kući. Preko ra- 
mena objesila je vrećicu za ručni rad, a u ruci 
je držala crveni kišobran sa štapom od mesin- 
ga . . . Kada je začula klicanje u svojoj kući, 
stala se primicati još tiše. I tako se dogodilo, 
da je društvance nije niti opazilo, sve dok se 
nije stvorila u njihovoj sredini. 

To je proizvelo neočekivano zaprepaštenje. 
Kukac je od straha i iznenađenja pao na leđa 
i punih se pet minuta mučio, dok se opet posta- 
vio ma noge. Krijesnica se prekasno sjetila, da 
je trebalo ugasiti fenjerić i izgubiti se u tami. 
Cvrčku su usred sviranja ispale iz ruke gusle, 
mrav je padao iz jedne nesvjestice u drugu, a 
puž, koji je rijetko kada izgubio prisutnost du- 
ha, dobio je lupanje srca. No brzo si je pomo- 
gao: uvukao se u svoju kućicu, zakračunao 
vrata i rekao: 

»Tko hoće, neka uđe! Ja ni s kim ne razgo- 
varam!« 

No trebali ste čuti, kako je žaba krastača iz- 
grdila ta mala stvorenja! 

»Pogledaj,« poviče bijesno i mahne svojim 
kišobranom. »Baš su mi se lijepi lupeži ovdje 
sakupili! Zar je ovo sklonište za skitalice i seo- 
ske muzikaše? Smjesta pokupite svoje stvari i 
udaljite se ili ću vam polomiti noge!« 

Što su mogli učiniti? Jadna stvorenja nisu se 
usudila niti da pokušaju moliti, nego su tiho 
pokupili svoje stvari, pozvali puža kroz ključa- 
nicu, da pođe s njima, i tako krenuli . . . 

Jadna je to seoba bila! Naprijed je išla kri- 
jesnica, da svijetli putem, zatim kukac, pa mrav, 
onda cvrčak, a zadnji — puž. Kukac, kojii je 
imao jaka pluća, povikao bi od vremena do vre- 
mena: 

»Ima li ovdje kakva gostionica?« 

No svako dozivan je bilo je uzaludno . . . 

Kad su već prošli dobar komad puta, opaziše, 
da puž više ne -ide za njima . . . Ostali su žalosni 
pošli dialje i nakon dugog lutanja našli dosta 
suho mjestance pod korijenom nekog drveta. 
Tu su vrlo nemirno proveli no x ć i nisu skoro ni 
oika stisnuli . . . Iako su iznijeli živu glavu, ipak 
je neugodno na njih djelovao strašan doživljaj 
te burne noći ... i svi oni, koji su u njemu uče- 
stvovali, pamtit će ga, doklegod budu živjeli. 

Napisao JOHANES TROJAN. — Prevela ZLATA M. 


UBAVO UKRASNO CVIJEĆE (DALIJE) 

(Svršetak sa strane 905.) 

mno-smeđim prugama; zebra ima bijele latice 
s crvenim prugama. 

7. Dvobojne dal i je: Rajska ptica je: 
ljubičaste i bijele boje; praeludium, žute i cinober 
boje; pudarica, vatreno-crvena i bijela. 

8. U k r a s n e d a 1 i j e. S bijelim cvijetom;: 
Ave Maria; Daga s žutom sredinom; Desdemona 
s lijepim ljubičastim tonovima, — Ružičaste sur 
Anemona; sedefne boje; biser Beča i Tokaja; 
Solmonea i Orion; simbol. — Sa žutim cvjeto- 
vima su: Priča, Imanuel Kant i Pirei. Osobito^ 
je lijepa Milady. S narančastom bojom su: Sa- 
turn; Leonora; Elsa Wex i Jupiter. — Crvene 
su: Marija Donald; Ludwig Ganghofer; izlaz 
sunca; sunce srca i King Harold, Terakota, Greta 
Berger i Nina Biagoš. — Cvjetovi sai dvije boje: 
Kralj tigar, skrletno-crvene latice s bijelim vrši- 
kama,; Rapallo, crvena i smeđa; čudovište (Wun- 
dererscheinung) tamno-ljubičasta i bijela. — 
Višebojne su: Cayclese, bakreno-crvena, žuta i 
narančasta; Mad. E. Draps, smeđa, crvena i lju- 
bičasta. — S velikim cvjetovima (promjerom o<* 
20 do 30 cm) su: Amunka, žuto-bakrenasta; Jer- 
sey Beawty, ružičasta; Mrs. Carl Salbach, bijela, 
s nježno-ljubičastim tonom. 

9. D ai 1 i j e s cvijetom poput r o z e t a r 
CupidO', ružičasta; Gottfried, svjetlo- žuta; Pup- 
penfee cvijet sa ružičastim i narančastim lati- 
cama, a s ljubičastim rubom; Laehtaiibchen sa. 
bijelim cvjetovima i ljubičasto-narančastim to- 
novima. 

10. Dal i je s cvijetom poput lopo- 
č a: Aureola, jantarno-žute boje; zlatna ruža* 
riižičasta sa zlatno- žutom podlogom; zov svi- 
jeta, žarko-crvene boje; Lijepa Jelena, bijele la- 
tice sa žutim i ljubičastim tonovima; fosela, na- 
rančaste latice s crvenim prugama. 

11. Loptaste d a 1 i j e : Snježni cvijet* 
bijela; W. W. Ra,wson, s velikim bijelim cvjeto- 
vima i ljubičasto nahuknuta; Beč, zagasito-bije- 
lim laticama s ljubičastim rubom; Leila, ljubi' 
časta; ponos Berlina, ružičasta; diplomat, srne- 
đe-crvena; vatreni biser, skrletno-crvena; Aida,, 
crno-grimizna; Antena, s narančastim laticama 
i s crvenim rubom; gđa Jelisava Deegen, cvi- 
jet ima bijele latice s ljubičasto-ružičastim tono- 
vima. To je jedna od najljepših njemačkih kul- 
tura. 

12. Pompon delije. Sa srednje velikim 
cvjetovima: pastirica, bijeli pompon s ljubiča- 
stim otsjevom; gđa dr. Knobel, bijele latice 
s ljubičastim obrubom; pucica, bijeli cvijet s. mo- 
drikastim obrubom; Selma, bijeli cvijet s crve- 
nim rubom; barok, svijetlo-terakota; podokni- 
ca (Standchen), žute latice imaju crveni rub. — 
Sa malim pomponima: snježna pahuljica, bijela; 
Ružica, ružičaste boje; Chamoisroschen, krasne 
šamoa-boje s ružičastim tonovima; Merkur, lju- 
bičasta,; biser pompon, crvene boje; Magda,, 
tamno-skrletno-crvenai; purpuni kralj, grimizno- 
žuti pompon; titan, skrletno, -crveni pomponi.. 

STJEPAN GOTVALD 

Bogati ujak. »Moj ujak stalno 
putuje 1 uvijek ima mnogo novaca.« 

«A što je tvoj ujak?« 

»Kondukter na tramvaju.« 

Kod liječnika. Liječnik: »Da- 
kle, Ivice, sada pokaži jezik.« 

I v i c a: »Da, ali će me majka osi- 
nu ti!« 

Zubobolja. Već četiri noći nisam 
spavao zbog jednog jedinog zuba!« 

»Pa zašto ga ne izvadiš?« 

»Moj susjed ne da . . . To je prvi 
zub njegova sinčića . . .« 

Učtiv suputnik. »Oh, kako se ra- 
dujem, što ste se probudili. Već puna 
dva sata sjedim kraj vas.« 

»A što želite od mene?« 

»Oprostite, vi ležite na mome 
šeširu.« 

Razbijena vaza. Otac je slučajno 
laktom udario u vazu s cvijećem i 
razbio je. Ivica dotrči k majci i ša- 
patom pita: 

»Mamice, a ko će sad tatu išibati?« 

Nije ga pojeo. Gost je platio ra- 
čun za večeru i nije konobaru osta- 
vilo ni pare za napojnicu. 

»A za konobara?« upita zlovoljan 
konobar. 


Zoro-aga, najstariji čovjek na svi- 
jetu, umro je u starosti od 160 go- 
dina. Neka je imao i samih 120, i to 
je dosta! Na njegovoj lješini prona- 
đeno je, da je imao tri bubrega! 
Ogromna je važnost bubrega za zdra- 
vlje i dobar osjećaj, jer se preko njih 
izlučuju otrovi i razni produkti unu- 
trašnje izmjene. Kada obole bubrezi, 
obično oboli poslije koji drugi organ 
(srce!) radi neizlučenih otrova, koji 
pomalo truju te organe. — Bubrezi 
su rešeto za zdravlje! Što je balzam 
za rane, to je RADENSKA za čišćenje 
krvi i bubrege! Radi toga zdrav i do- 
bar osjećaj kod onih, koji redo- 
vito piju čuvenu RADENSKU, našu 
najbogatiju mineralnu vodu po razno- 
likosti sastavina, taj prirodni balzam 
za bubrege i krv! — Besplatne cje- 
nike i sve upute daje: Kupalište Sla- 
tina Radenci. 


»Nisam valjda pojeo i konobara 
da moram i njega da platim . . .« 

Dobar i zao. »Ako budeš u školi 
dobar, dobit ćeš dva slatkiša. Ako bu- 
deš zao, dobit ćeš samo jednoga,« re- 
če majka ilvidi. 

Ivica: »Najprije ću biti dobar, 
a onda zao... pa ćeš mi dati sva tri 
slatkiša . . .« 

Nesporazum. »Imate veliku djecu, 
gospođo, sigurno ste se rano udali.« 

»Pa nisam, bilo je četvrt na tri.« 

Njegova žena. Izgubila mu se 
žena. Pa mu policijski činovnik ja- 
vlja: 

»Pronašli smo vašu ženu, g. 
Mitre.« 

»A što kaže?« 

»Ništa.« 

»Onda to nj je nije moja žena.« 

Od čega su podivljali? »U Africi 
ima divljih plemena, koji uopće ne 
plaćaju porez.« 

»Onda ne razumijem, od čega 
su podivljali . . .« 

Lijenčine. »Zašto nosite po jednu 
cjepanicu, kad ostali radnici nose po 
dvije?« 

»Zato . . . jer su omi lijeni da isti 
put prevale dva puta.« 

Slijepo crijevo. »Gospođice, vi ste 
strašno omršavili.« 

»Da, poslije operacije slijepog cri- 
jeva .izgubila sam osam kilograma.« 

»Što? Zar je to crijevo bilo tako 
teško?« 

Znatiželja. »Dakle, vaš muž govori 
u snu?« 

»Da, gospodine liječnjče, ali ja ne 
razumijem ni riječi. Možete li mu 
pripisati nešto, da govori razgovjet- 
nije?« 

Čudnovato! »Koliko braće imate, g. 
I viču?« 

»Jednoga.« 

»Čudnovato, a juče mi je vaša se- 
stra rekla, da ima dva brata . . .« 

Plemenitost. »Draga djeco, uvijek 
je plemenitije davati nego primati.« 

»I moj tata tako veli.« 

»Tvoj tata je plemenit čovjek. A 
šta je on?« 

»Boksač.« 


Jć ft vam, popiato-? 


1. Znade li se za stećak bosanskog 
bana Kulina? 

2. Kako sve hrvatski narod naziv- 
lje bogumilske nadgrobne spome- 
nike? 

3. Kako su sami sebe nazivali bo- 
sanski bogomili? 

4. Gdje i kada nasta bogomilsko 
krivovjerje? Tko mu je začetnik? 

5. Kako su se sve u raznim kraje- 
vima nazivali bogomili? 

6. Iz kojih je vjera pop Bogomil 
sastavio svoje bogomilstvo? 

7. Što je bogomilima bila »rđa 
duše«? 


ODGOVORI IZ PROŠLOG BROJA 

1. Talijanski d hrvatski književnik 
Nikola Tomaseo postade doktor pra- 
va u 20. godini života na padovskom 
sveučilištu. 

2. Najvažnije je djelo Vladimira 
Mažuranića »Hrvatski pravno povje- 
sni rječnik«, djelo, gdje je sabrano 
i razređeno sve hrvatsko pravno po- 
vijesno blago od davnina pa ovamo. 

3. Hrvatski je povjesničar dr. Fra- 
njo Rački, kanonik, bio prvi pred- 
sjednik Jugoslavenske akademije zna- 
nosti i umjetnosti. Čast je obnašao 
sve do svoje smrti. 

4. Napoleonovoj su Francuskoj bili 
izravno prisajedinjeni ovi talijanski 
krajevi: Pijemont, Genova, Toskana, 
Parma i Rim. 

5. Italijom se za Napoleona nazi- 
vala država, što su je tvorile: Lom- 
bardija, Mleci, Modena, Romanja i 
Marke. 

6. Arbanaški se narod kroz razna 
doba različito i nazivao, tako: u dav- 
nini Ilir, u srednjem vijeku Alban, 
a u najnovije doba Šćuptar. 

7. Arbanaška je zastava tri vodo- 
ravna polja: crveno, crno i crveno. 

M. T. M. 


ZA 19 DINARA VAŠE DIJETE KROZ 
ČITAVU ŠKOLSKU GODINU PRIMA 

»MALU MLADOST«! 


DOBRIJAN RADI 




Dobri jana p otišli 
vrlo teški jadi, 
danas mora čitav dan 
da uz more radi. 


< 5 > 





Jednu hrpu kamenja 
očistit mu treba, 
pa da time zaradi 
za večeru hljeba. 


On sve kamen po kamen 
u pučinu meće, 
ali cijelu gomilu 
očistiti ne će . . . 


Ostavit će jedan krug, 
sred njega će sjesti, 
zasluženu večeru 
*^cu će slasno jesti . . . 

Narcis Jenko bio je ponajbolji hr- 
vatski književnik iz Bosne ponosne. 
Knjižnica Dobrih Romana izdaje nje- 
govo najopsežnije djelo — povijesni 
roman »Obitelj vojvode Hrvoja«, 
koje će sigurno biti vrlo rado prim- 
ljeno od čitave hrvatske javnosti. 
Prvi dio tog velikog djela s ilustra- 
cijama Gabrijela Jurkića može se 
nabaviti i kod Uprave »Obitelji«. 


Zoro-aga, najstariji čovjek na svi- 
jetu, umro je u starosti od 160 go- 
dina. Neka je imao i samih 120, i to 
je dosta! Na njegovoj lješini prona- 
đeno je, da je imao tri bubregal 
Ogromna je važnost bubrega za zdra- 
vlje i dobar osjećaj, jer se preko njih 
izlučuju otrovi i razni produkti unu- 
trašnje izmjene. Kada obole bub 
obično oboli poslije koji drugi organ 
(srce!) radi neizlučenih otrova, koji 
pomalo truju te organe. — Bubrezi 
su rešeto za zdravlje! Što je balzam 
za rane, to je RADENSKA za čišćenje 
krvi i bubrege! Radi toga zdrav i do- 
bar osjećaj kod onih, koji redo- 
vito piju čuvenu RADENSKU, našu 
najbogatiju mineralnu vodu po razno- 
likosti sastavina, taj prirodni balzam 
za bubrege i krv! — Besplatne cje- 
nike i sve upute daje: Kupalište Sla- 
tina Radenci. 


TORBICE 

Fuzy.Kovčezi 

u svim veličinama 

THIf a SPISE IHTEHTllE), iOVUtKE. TORIICt 

za dame i sve vrsti kožnate robe 
Sada : 

Nova zgrada Zaklade, 

ngao Ilice i baruna J elačića. 


POKUĆTVO 

Kupujte dobro i jeftino sa skladi- 
šta: Slavko Henč, Zagreb, 
Vlaška ul. 70b (Nadbiskupska 
palača). Izrada i po narudžbi. Van 
Zagreba dostava autom bez tro- 
škova pakovanja. 


DEVET JERONIMSKIH KNJIGA 

za godinu 1935. 

Samo 40 dinara 
Treba da ima svaka kuća 
Narudžbe prima 

UPRAVA „OBITELJI* 


Ilustrovani tjednik „ Obitelj * izlazi svake nedjelje . Pretplata 30 Din na tri mjeseca, za inozemstvo 4 dolara godišnje . Pretplata se plaća unaprijed 
Rukopisi se ne vraćaju. „Obitelj" izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji * 
Zagreb, Trenkova 7. Adresa uredništva i uprave „Obitelji* : Zagreb, Trg Kralja Tomislava 2L Telefon 54-17. Ček. rač, pošt. šted. br «, 33.536 • 
„ Obitelj • se tiska u Tiskari Narodnih Novina u Zagrebu. Za tiskaru odgovara V . Kirin i Deželićeva ul. 2 . 

MODEBK1 
IVinJEŠUJ 
ZA SOBE 

Izrađen Ma čeličnim 
cijevima 

Lijevo: DNEVNA SOBA 
Dolje: DVIJE SPAVAONICE 

